stanford-oval/wikipedia huggingface dataset:
Bourg-Saint-Maurice
Tunnettuja kuntalaisia

Guy Martin (s.1957), kokki
Hervé Gaymard (s.1960), poliitikko, ministeri
Jean-Luc Crétier (s.1966), alppihiihtäjä
Enak Gavaggio (s.1976), freestylehiihtäjä, TV-kommentaattori
Chapel Saint-Grat
Les Arcs
Gare de Bourg-Saint-Maurice
Aiheesta muualla

Kuvia tai muita tiedostoja aiheesta Bourg-Saint-Maurice Wikimedia Commonsissa
Haltiala

| Haltiala> Tomtbacka |
| --- | --- |
 Luontopolkua Pitkäkoskella syyskuussa 2021.
 Kaupungin kartta, jossa Haltiala korostettuna.  Helsingin kaupunginosat
Kaupunki:  Helsinki
Suurpiiri:  Pohjoinen suurpiiri
Kaupunginosa nro:  354
Pinta-ala:  6,30 km² 
Väkiluku:  9 (31.12.2018)
Väestötiheys:  1,4 as./km²
Osa-alueet:  kuuluu Tuomarinkylän kaupunginosaan ja peruspiiriin
Postinumero(t):  00670, 00690
Lähialueet:  Tuomarinkartano, Torpparinmäki, Paloheinä, Länsi-Pakila, Maununneva, Hakuninmaa, Kuninkaantammi, Vantaa
Haltiala (ruots. Tomtbacka) on laaja viher- ja ulkoilualue ja Helsingin keskuspuiston osa Pohjois-Helsingissä, Vantaanjoen eteläpuolella. Haltiala on Tuomarinkylän kaupunginosan osa-alue. Haltialassa asuu yhdeksän henkeä (31.12.2018) ja työpaikkoja alueella on 19 (31.12.2017).
Haltialan naapureina ovat etelässä Tuomarinkartano, Torpparinmäki, Paloheinä ja Länsi-Pakila. Länsinaapureita ovat Maununneva, Hakuninmaa ja Kuninkaantammi. Pohjoisessa Vantaanjoen toisella puolella sijaitsevat Vantaan Ylästön, Pakkalan ja Tammiston kaupunginosat. Joen yli kaupunkeja yhdistää Haltialan kohdalla kaksi kevyen liikenteen siltaa, jotka sijaitsevat Pitkäkosken yläjuoksulla ja Haltialan kotieläintilan eteläpuolella.
Haltiala kuuluu peltoineen, metsineen ja joenvarsimaisemineen pohjoisena osana Helsingin keskuspuistoon.
Historia

Haltiala oli vuosina 1589-99 Henrik Larssonin omistama ratsutila, joka varusti ratsumiehen Ruotsin armeijaan yhdessä Helsingin pormestarina toimineen Erik Sigfridssonin ja Kirkonkylän Johan Markussonin kanssa. Henrik Larsson oli naimisissa aatelisen käskynhaltijan Tönne Olsson Wildemanin tyttären Karinin kanssa. Henrik Larssonin jälkeläiset aateloitiin 1600-luvulla Hammarstiernan ja Creutzhammarin nimillä.
Tila lahjoitettiin vuonna 1652 lääninsihteeri Lars Crantzfeltille. Majoitusmestari Mårten Crantzfeltin leskirouva Juliana Maria Patkull hallitsi tilaa 1700-luvun alussa.
Nimen etymologia

Haltialan ruotsinkielinen nimi Tomtbacka esiintyy vanhoissa asiakirjoissa mm. muodoissa Tomtebackäby (1540), Tomtbackeby (1543), Tomtebacka (1544) ja Tomptbacka (1581). Suomalaisen nimiasun sepittäjä on olettanut, että nimen alkuosana on sana tomte (suomalainen vastine haltija 'suojelushahmo', 'tonttu'). Ruotsin sana-asu tomte on kuitenkin lyhentymä vanhoista tomtegubbe, tomtebisse 'tonttu-ukko' yms. sanoista, joissa määriteosa on rakennustonttia merkitsevä sana tomt. Koska paikannimi Tomtbacka periytyy jo keskiajalta, kantasanana on todennäköisimmin juuri tomt eikä tomte.lähde? Uudenmaan ruotsin murteesta ja vanhoista karttaselityksistä tunnetaan yhdyssana tomtbacke 'paikka, johon asuintalo on rakennettu ja sen lähin ympäristö', siis tomt-sanan synonyymi. Nimipari Haltiala–Tomtbacka vahvistettiin kaupunginosan nimeksi vuonna 1946. Vuonna 1959 Haltialasta tuli Tuomarinkylän kaupunginosan osa-alue.
Haltialan tila

Haltiala-nimellä viitataan usein myös vanhaan maatilaan, jonka rakennuksissa sijaitsee Haltialan kotieläintila. Tilan mailla on neljä luonnonsuojelualuetta:
Haltialan aarnialue,
Niskalan arboretum,
Pitkäkosken ja
Ruutinkosken koski- ja lehtoalueet.
Haltialan tila > Aarnialue ja arboretum

Haltialan aarnialue on merkittävä linnustoltaan, kasvikunnaltaan ja eläimistöltään. Siellä pesii mm. pikkusieppo sekä lahoamaan jätettyjen puiden ansiosta paljon kolopesijöitä, kuten tikkoja ja puukiipijöitä. Alueella voi nähdä myös nisäkkäitä, esimerkiksi mäyriä, kettuja, jäniksiä ja oravia. Myös tietyt lepakkolajit viihtyvät alueella.
Niskalan arboretum on Tuomarinkylän kartanon omistajan Jacob Kavaleffin perustama puulajipuisto. Se on perustettu vuosina 1906–1917.
Haltialan tila > Lehto- ja koskialueet

Haltialan tilalta pääsee myös Pitkäkosken ja Ruutinkosken koski- ja lehtoalueelle. Pitkäkoski on Vantaanjoen alajuoksun pisin luonnontilainen koski. Perinnemaiseman keskellä sijaitseva Ruutinkoski on monipuolinen luontokohde kosteikkoineen ja lehtoineen. Molemmat lehto- ja koskialueet ovat luonnonsuojelualueita ja luokiteltu linnustoltaan arvoluokkaan I. Alueella kasvaa myös useita harvinaisia kasveja kuten luonnonmuistomerkkinä rauhoitettu kynäjalavaryhmä. Molemmat kosket ovat myös merkittäviä koskikalastuspaikkoja pääkaupunkiseudulla.
Palvelut

Haltialan alueen etelälaidalla on Paloheinän ulkoilumaja. Sieltä lähtee monia suosittuja ulkoilureittejä läheiseen maastoon; urista useat ovat valaistuja. Ulkoilua alueella tukee myös Pitkäkosken maja Haltialan luoteisnurkassa.
Paloheinän ja Torpparinmäen kyljessä sijaitseva Paloheinän golfkenttä kuuluu myös Haltialaan.
Aiheesta muualla

Wikimedia Commonsissa on kuvia tai muita tiedostoja aiheesta .
Haltiala satelliitista. Alue rajoittuu pohjoisessa Vantaanjokeen.
Haltialan aarnialue[vanhentunut linkki]
Pitkäkosken ja Ruutinkosken virkistyskalastuksesta (Arkistoitu – Internet Archive)
| n k Helsingin kaupunginosat  ja niiden osa-alueet suurpiireittäin |
| --- | --- | --- |
| Eteläinensuurpiiri |  1. Kruununhaka  2. Kluuvi  3. Kaartinkaupunki  4. Kamppi  5. Punavuori  6. Eira  7. Ullanlinna  8. Katajanokka  9. Kaivopuisto  13. Etu-Töölö  14. Taka-Töölö  20. Länsisatama Hernesaari  Jätkäsaari  Lapinlahti  Ruoholahti  31. Lauttasaari Koivusaari  Kotkavuori  Myllykallio  Vattuniemi  52. Suomenlinna  |  |
| Läntinensuurpiiri |  15. Meilahti  16. Ruskeasuo Pikku Huopalahti  Vanha Ruskeasuo  18. Laakso  29. Haaga Etelä-Haaga  Kivihaka  Lassila  Pohjois-Haaga  30. Munkkiniemi Kuusisaari  Lehtisaari  Munkkivuori  Niemenmäki  Talinranta  Vanha Munkkiniemi  32. Konala  33. Kaarela Hakuninmaa  Honkasuo  Kannelmäki  Kuninkaantammi  Malminkartano  Maununneva  46. Pitäjänmäki Marttila  Pajamäki  Pitäjänmäen yritysalue  Reimarla  Tali  |  |
| Keskinensuurpiiri |  10. Sörnäinen Hanasaari  Kalasatama  Sompasaari  Vilhonvuori  11. Kallio Linjat  Siltasaari  Torkkelinmäki  12. Alppiharju Alppila  Harju  17. Pasila Itä-Pasila  Keski-Pasila  Länsi-Pasila  Pohjois-Pasila  21. Hermanni Hermanninmäki  Hermanninranta  Kyläsaari  22. Vallila  23. Toukola Arabianranta  Toukola  24. Kumpula  25. Käpylä  26. Koskela  27. Vanhakaupunki  |  |
| Pohjoinensuurpiiri |  28. Oulunkylä Maunula  Maunulanpuisto  Metsälä  Patola  Pirkkola  Veräjälaakso  Veräjämäki  34. Pakila Itä-Pakila  Länsi-Pakila  35. Tuomarinkylä Haltiala  Paloheinä  Torpparinmäki  Tuomarinkartano  |  |
| Koillinensuurpiiri |  36. Viikki Latokartano  Viikinmäki  Viikinranta  Viikin tiedepuisto  37. Pukinmäki  38. Malmi Ala-Malmi  Malmin lentokenttä  Pihlajamäki  Pihlajisto  Tattariharju  Ylä-Malmi  39. Tapaninkylä Tapanila  Tapaninvainio  40. Suutarila Siltamäki  Tapulikaupunki  Töyrynummi  41. Suurmetsä Alppikylä  Heikinlaakso  Jakomäki  Puistola  Tattarisuo  |  |
| Kaakkoinensuurpiiri |  19. Mustikkamaa-Korkeasaari  42. Kulosaari  43. Herttoniemi Herttoniemenranta  Herttoniemen yritysalue  Länsi-Herttoniemi  Roihuvuori  44. Tammisalo  48. Vartiosaari  49. Laajasalo Hevossalmi  Jollas  Kruunuvuorenranta  Tullisaari  Yliskylä  50. Villinki  51. Santahamina  53. Ulkosaaret Itäsaaret  Länsisaaret  Aluemeri  |  |
| Itäinensuurpiiri |  45. Vartiokylä Itäkeskus  Marjaniemi  Myllypuro  Puotila  Puotinharju  Roihupelto  Vartioharju  47. Mellunkylä Kontula  Kivikko  Kurkimäki  Mellunmäki  Vesala  54. Vuosaari Aurinkolahti  Kallahti  Keski-Vuosaari  Meri-Rastila  Mustavuori  Niinisaari  Nordsjön kartano  Rastila  Uutela  |  |
| Östersundominsuurpiiri |  55. Östersundom  56. Salmenkallio  57. Talosaari  58. Karhusaari  59. Ultuna Landbo  Puroniitty  |  |
Helsingin alueellinen jako
Haltialan tilan karjaa laitumella.
Amazonianaranen

| Amazonianaranen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Viheraraset Forpus
Laji::  modestus
Kaksiosainen nimi
 Forpus modestus  (G.R. Gray), 1859 

Katso myös
   Amazonianaranen Wikispeciesissä   Amazonianaranen Commonsissa 
Infobox OKNimi-testi OKIUCN-testi OK: 
Amazonianaranen (Forpus modestus) on eteläamerikkalainen papukaija. Sen elinympäristö on Amazonin alueella Brasiliassa, Perussa, Boliviassa, Ecuadorissa sekä Itä-Kolumbiasta Ranskan Guyanaan. Sen holotyypin kuvaili George Robert Gray Rio Javarista Perusta 1859. Laji on nimetty Philip Lutley Sclaterin kunniaksi.
Noa Vali

| Noa Vali> Henkilötiedot |
| --- | --- |
Syntynyt: 19. huhtikuuta 2005 (ikä 19) Forssa, Suomi
Kansalaisuus:   Suomi
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  72 kg
Seura
Seura:  TPS
Sarja:  SM-liiga
Pelinumero:  32
Pelaajaura
Pääsarjaura:  2022–
Noa Vali (s. 19. huhtikuuta 2005 Forssa) on suomalainen jääkiekkomaalivahti, joka edustaa SM-liigajoukkue Turun Palloseuraa.
Ura > Seuraura

Vali on Forssan Palloseuran kasvatti. Hän aloitti jääkiekkoilun kenttäpelaajana, mutta siirtyi jo varhain juniorina maalivahdin pelipaikalle. Vali siirtyi D-juniori-ikäisenä Turun Palloseuraan. Kaudella 2021–2022 hänet palkittiin U18 SM-sarjan parhaana maalivahtina Jarmo Myllys -palkinnolla ja valittiin sarjan ensimmäiseen tähdistökentälliseen. Vali pelasi kauden aikana myös kolme ottelua TPS:n U20-joukkueessa. Hän esiintyi joukkueessa myös U20 SM-sarjan pudotuspeleissä, mutta Vali ei saanut kuitenkaan peliaikaa. Hän voitti kauden päätteeksi U20 SM-pronssia.
Kaudella 2022–2023 Vali nousi TPS:n U20-joukkueen pääasialliseksi vastuunkantajaksi. Hän torjui joukkueen kauden päätteeksi U20 SM-pronssiin. Vali nousi samalla kaudella myös TPS:n SM-liigarinkiin. Hän pelasi ensimmäisen miesten pääsarjaottelunsa vain 17-vuotiaana Mestarien liigan alkulohkon päätöskierroksella 12. lokakuuta 2022 vieraissa saksalaista Grizzlys Wolfsburgia vastaan. TPS antoi Valille mahdollisuuden, kun joukkue oli menettänyt mahdollisuuden jatkopaikkaan. TPS:ltä ottelusta sivussa olivat molemmat maalivahdit Lassi Lehtinen että Eetu Anttila. Valin kakkosmaalivahtina toimi toinen seuran U20-joukkueen maalivahti, vain 16-vuotias Petteri Rimpinen. Vali torjui TPS:n 5–4-tappioon päättyneessä ottelussa 16 kertaa. Liigadebyyttinsä hän teki joukkueen seuraavassa ottelussa 14. lokakuuta 2022 vieraissa Vaasan Sportia vastaan. Vali lähti otteluun kakkosmaalivahtina Lassi Lehtiselle. Hänet vaihdettiin TPS:n maalinsuulle ajassa 37.23, kun Sport siirtyi ottelussa 4–2-johtoon. Vali torjui 21.31 minuutin aikana seitsemän kertaa, eikä hän päästänyt maaliakaan. TPS hävisi ottelun lopulta lukemin 6–3, kun Sport viimeisteli kaksi viimeistä maaliaan TPS:n tyhjään maaliin. Ottelu jäi Valille kauden ainoaksi pelatuksi SM-liigassa, jossa hän puki kaikkiaan yhdeksään runkosarjaotteluun.
Vali lähti kauteen 2023–2024 TPS:n kolmantena maalivahtina Filip Lindbergille ja Eetu Anttilalle. Hän aloitti kautensa seuran U20-joukkueessa, jossa Vali voitti kauden päätteeksi SM-hopeaa. Hän pelasi ensimmäisen SM-liigaottelunsa aloittavana maalivahtina 21. lokakuuta 2023 vieraissa SaiPaa vastaan, kun Lindberg oli sairastunut ja Anttila loukkaantunut. Vali torjui TPS:n 3–1-tappioon päättyneessä ottelussa 14 kertaa. Seuraavassa ottelussa, kotiavauksessaan 25. lokakuuta 2023 Oulun Kärppiä vastaan hän torjui liigauransa ensimmäisen nollapelin, kun TPS voitti ottelun jatkoajalla lukemin 1–0. Vali torjui ottelussa 16 kertaa. Juhani Tamminen valitsi hänet ottelun Alumnien tähtien kakkostähdeksi. Vali pelasi SM-liigassa kauden aikana 19 runkosarjaottelussa torjuen kolme voittoa ja kaksi nollapeliä.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Pronssia | Red Deer 2022 | jääkiekko |  |
Vali voitti pronssia alle 18-vuotiaiden Hlinka Gretzky Cupissa vuonna 2022; hän ei pelannut turnauksessa kuitenkaan otteluakaan. Vali edusti Suomea alle 18-vuotiaiden MM-kilpailuissa vuonna 2023. Hän puki turnauksessa kolmeen otteluun, mutta Vali pelasi ainoastaan Norjaa vastaan pelatussa alkulohkon ottelussa.
Vali edusti Suomea myös alle 20-vuotiaiden MM-kilpailuissa vuosina 2024 ja 2025, joista jälkimmäinen turnaus päättyi hopeaan. Ensimmäisessä turnauksessa hän toimi pääasiassa joukkueensa kakkosmaalivahtina Niklas Kokolle ja pelasi kaksi ottelua. Vuoden 2025 turnauksessa Vali ainoastaan puki kolmeen otteluun, eikä hän saanut peliaikaa. Yhteensä Vali on pelannut yhdeksän nuorten ja yhdeksän poikien maaottelua.
Muuta

Valin isä Tommi pelasi omalla urallaan hyökkääjänä pudotuspelit mukaan lukien yhteensä 31 SM-liigaottelua Rauman Lukossa ja Hämeenlinnan Pallokerhossa. Suurimman osan urastaan hän pelasi kuitenkin alemmissa sarjoissa.
Noa Vali on maininnut esikuvakseen Juuse Saroksen.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2023 | U18 | 1 | 1 | 0 | 60 | 2 | 0 | 2.00 | 86,7 |
| 2024 | JMM | 2 | 2 | 0 | 124 | 4 | 1 | 1.94 | 92,9 |
Bi

Bi tarkoittaa seuraavia:
Bændasamtök Íslands, BÍ, Islannin maanviljelijöiden järjestö
Bank Indonesia, BI, Indonesian keskuspankki
bi, biseksuaali
Bi, kiinalainen tähtikuvio ”Seinä”
Bi, kiinalainen tähtikuvio ”Verkko”
bislama, ISO 639-1 -koodi bi, kieli
Burundin ISO 3166-1 -koodi BI
business intelligence, BI, liiketoimintatiedon hallinta
Royal Brunei Airlines, IATA-koodi BI, lentoyhtiö
vismutti, kemiallinen merkki Bi, alkuaine.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bi”, voi hakea sivunnimihaulla, laajalla sivunnimihaulla tai tekstihaulla.
Iu

Iu tarkoittaa seuraavia:
Imatran Urheilijat, IU, suomalainen urheiluseura
inuktitut, ISO 639-1 -koodi iu, kieli
Isojoen Urheilijat, IU, suomalainen urheiluseura
Izquierda Unida, IU, espanjalainen puolue
kansainvälinen yksikkö, ky, IU tai UI, englannin sanoista International unit ja ranskan sanoista unité internationale, biologisten ja farmakologisten aineiden tehon määrityksessä käytettävä mittayksikkö.
Henkilöt

Iu on seuraavan henkilön nimi:
Lee Ji-eun (s. 1993), taiteilijanimi IU, eteläkorealainen laulaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iu”, voi hakea sivunnimihaulla, laajalla sivunnimihaulla tai tekstihaulla.
Skeptismi

Skeptismi (muinaiskreikan sanasta skeptesthai ’tutkia’; käytetään myös termejä skeptisismi, skeptisyys, skepsismi) on oppi, jonka mukaan ihminen ei voi saavuttaa varmaa tietoa. Skeptismiin kuuluu selitettyjen ilmiöiden teorioiden paikkansapitävyyden kyseenalaistaminen ja epäily jotakin asiaa kohtaan. Skeptismi on oppi, jonka mukaan varma tieto ei ole ihmiselle saavutettavissa aistien rajallisuuden johdosta.
Alun perin skeptismi oli Pyrrhonin perustama hellenistisen filosofian koulukunta. Antiikin skeptikot pyrkivät osoittamaan erilaiset tiedolliset väitteet epäpäteviksi. Tämä liitettiin elämänkäsitykseen, jossa keskeistä oli mielenrauhan saavuttaminen tietämättömyyden tunnustamisen kautta.
Nykyään skeptismillä usein tarkoitetaan etenkin yliluonnollisia asioita koskevia väittämiä kohtaan suunnattua epäilyä eli tieteellistä skeptismiä.
Filosofinen skeptismi

Skeptisismi vaikutti antiikin filosofiassa sekä niin sanottuna pyrrhonistisena skeptisisminä että niin kutsuttuna akatemialaisena skeptisisminä. Antiikin skeptikoiden mukaan monet arkipäiväiset käsitykset ovat kyseenalaisia. Tunnettuja skeptikkoja antiikin Kreikassa olivat Pyrrhon, Arkesilaos, Karneades, Ainesidemos ja Sekstos Empeirikos. Antiikin skeptikoiden mukaan ihminen saavuttaa mielenrauhan ymmärtämällä, kuinka vähän voidaan tietää.
Antiikin skeptikkojen asenteesta on esimerkki niin sanottu Agrippan trilemma. Se perustuu ajatukselle, että mikä tahansa tietoväite voidaan kyseenalaistaa. Jos näin on, trilemman mukaan voidaan tähän retoriseen hyökkäykseen vastata vain kolmella tavalla:
Kieltäydytään vastaamasta, eli on tehty perustelematon oletus.
Toistetaan jokin perustelu, joka on jo esitetty aiemmin, eli tarjotaan kehäpäätelmää.
Yritetään esittää jokin uusi perustelu, eli viime kädessä ajaudutaan äärettömän pitkään perustelujen ketjuun.
Agrippan johtopäätös oli, että mitään käsityksiämme ei voida perustella hyväksyttävällä tavalla, eli todellista tietoa ei ole.
Eräät antiikin skeptikot kirjoittivat, että skeptikkoja kutsutaan myös zeteetikoiksi, koska he jatkavat etsimistä. Zeteetikko siis sanoo, että ”en tiedä, mutta yritän ottaa siitä selvää”.
Myöhemmässä filosofiassa skeptismillä on tarkoitettu sitä, että filosofi valitsee asenteekseen tutkia, ovatko hänellä oleva tieto ja hänen saamansa havainnot todellisia, ja sen selvittämisen, missä määrin asioista voidaan yleensäkään koskaan saada todellista tietoa.
Myöhemmin jyrkkää globaalia skeptisismiä on arvosteltu sisäisestä ristiriitaisuudesta: kun skeptikko sanoo, että mitään ei voida tietää, hän väittää, että ainakin tuo asia voidaan tietää.
Skeptisismin perintö elää nykyisin fallibilismissa, jonka mukaan inhimilliset käsitykset saattavat olla virheellisiä, mutta niitä on mahdollista korjata. Fallibilismin ensimmäinen kehittäjä oli Charles S. Peirce.
Tieteellinen skeptismi

Tieteellisellä skeptismillä tarkoitetaan käytännöllistä väitteiden kyseenalaistamista, ja niiden todistamista tai kumoamista tieteellistä menetelmää käyttämällä. Tällöin skeptikko on henkilö, joka arvioi väitteen pätevyyden väitettä koskevan todistusaineiston perusteella. Skeptisyyden tunnuslauseena on pidetty sanontaa ”epätavalliset väitteet vaativat epätavallisia todisteita”.
Suomessa toimii Skepsis ry, joka on tieteellisten skeptikkojen vuonna 1987 perustama yhdistys.
Kirjallisuutta

Grahn-Wilder, Malin (toim.): Skeptisismi. Epäilyn ja etsimisen filosofia.  Helsinki:  Gaudeamus, 2016.  ISBN 978-952-495-396-2
Lammenranta, Markus: Tietoteoria.  Helsinki:  Gaudeamus, 1993.  ISBN 951-662-572-X
Niiniluoto, Ilkka: Epäily, usko ja taikausko. Teoksessa Järki, arvot ja välineet. Kulttuurifilosofisia esseitä.  Helsinki:  Otava, 1994.  ISBN 951-1-13060-9
Niiniluoto, Ilkka: Skeptikot, zeteetikot ja fallibilistit. Teoksessa Epäilyttäviä esseitä S. Albert Kivisen 60-vuotispäivän kunniaksi.  Helsinki:  Helsingin yliopiston filosofian laitos, 1993.  ISBN 951-45-6544-4
Aiheesta muualla

Wikimedia Commonsissa on kuvia tai muita tiedostoja aiheesta .
DeRose, Keith: Responding to Skepticism. Introduction to Skepticism: A Contemporary Reader (Oxford University Press, 1999). (englanniksi)
Klein, Peter: Skepticism The Stanford Encyclopedia of Philosophy. The Metaphysics Research Lab. Stanford University. (englanniksi)
Newall, Paul: The Problem of Skepticism (Arkistoitu – Internet Archive) (englanniksi)
Popkin, Richard H.: Skepticism Encyclopædia Britannica. (englanniksi)
Pritchard, Duncan: Contemporary Skepticism The Internet Encyclopedia of Philosophy. (englanniksi)
Suber, Peter: Classical Skepticism. Issues and Problems. (Arkistoitu – Internet Archive) (englanniksi)
Thorsrud, Harald: Ancient Greek Skepticism The Internet Encyclopedia of Philosophy. (englanniksi)
Vogt, Katja: Ancient Skepticism The Stanford Encyclopedia of Philosophy. The Metaphysics Research Lab. Stanford University. (englanniksi)
Kalle Kangas

| Kalle Kangas> Henkilötiedot |
| --- | --- |
Syntynyt: 1. helmikuuta 2005 (ikä 19) Vantaa, Suomi
Kansalaisuus:   Suomi
Jääkiekkoilija
Lempinimi:  Kanki
Pelipaikka:  puolustaja
Maila:  vasen
Pituus:  194 cm
Paino:  94 kg
Seura
Seura:  HPK
Sarja:  SM-liiga
Pelinumero:  3
Pelaajaura
Pääsarjaura:  2024–
Aik. seurat:  Jokerit (Mestis)
NHL-varaus:  223. varaus, 2023 Pittsburgh Penguins
Kalle Kangas (s. 1. helmikuuta 2005 Vantaa) on suomalainen jääkiekkopuolustaja, joka pelaa SM-liigajoukkue Hämeenlinnan Pallokerhossa.
Ura > Seuraura

Kangas on Espoon Palloseuran kasvatti. Hän siirtyi juniorina sittemmin Kiekko-Espooseen, josta Kangas siirtyi kaudeksi 2020–2021 Jokereiden U16-joukkueeseen, jonka kapteenina hän toimi. Kangas valittiin U16 SM-sarjan toiseen tähdistökentälliseen. Kaudella 2021–2022 hän voitti U18 SM-hopeaa. Kauden 2022–2023 päätteeksi Kangas voitti U20 SM-hopeaa. Hän voitti pudotuspeleissä Jokereiden sisäisen tehotilaston lukemalla +5.
Kesäkuussa 2023 Kankaan uutisoitiin tehneen Jokereiden kanssa vuoden mittaisen Mestis-sopimuksen. Samana kesänä Pittsburgh Penguins varasi hänet koko NHL:n varaustilaisuuden toiseksi viimeisenä pelaaja seitsemännellä kierroksella numerolla 223. Kangas pelasi kaudella 2023–2024 Mestiksessä 40 runkosarjaottelua tehopistein 4+5=9 ja neljä playoff-ottelua tehden yhden maalin. Hän pelasi osan kaudestaan myös Jokereiden U20-joukkueessa. Mestis-kauden päätyttyä huhtikuussa 2024 Kangas siirtyi amatööritryout-sopimuksella AHL-joukkue Wilkes-Barre/Scranton Penguinsiin. Hän ei saanut siellä kuitenkaan peliaikaa ja runkosarjan päätyttyä seura vahvisti vapauttaneensa Kankaan koesopimuksestaan.
Kaudeksi 2024–2025 Kangas siirtyi kaksivuotisella sopimuksella SM-liigajoukkue Hämeenlinnan Pallokerhoon. Hän teki liigadebyyttinsä runkosarjan avauskierroksella vierasottelussa Mikkelin Jukureita vastaan 10. syyskuuta 2024. Hänet merkittiin HPK:n kolmospuolustajapariin Petteri Nurmen viereen. Kangas sai ottelussa jääaikaa 13.36 minuuttia ja hänelle merkittiin teholukema –2. Kangas sai ottelussa myös yhden kahden minuutin jäähyn väkivaltaisuudesta.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Kanada 2025 | jääkiekko |  |
| Hlinka Gretzky Cup  | Hlinka Gretzky Cup  | Hlinka Gretzky Cup  |  |
|  Pronssia | Red Deer 2022 | jääkiekko |  |
Kangas pelasi alle 18-vuotiaiden MM-kilpailuissa vuonna 2023. Hän pelasi myös alle 18-vuotiaiden Hlinka Gretzky Cupissa vuonna 2022, jolloin Kangas voitti pronssia. Hän pelasi alle 20-vuotiaiden MM-kilpailuissa vuosina 2024 ja 2025, joista jälkimmäinen turnaus päättyi hopeaan.
Yhteensä Kangas on pelannut 37 nuorten ja 34 poikien maaottelua.
Pelityyli

Kangas on maininnut vahvuuksikseen mm. puolustamisen, taistelemisen, joukkuepelaamisen ja kamppailemisen. Hän on maininnut esikuvikseen Jani Hakanpään ja Niko Mikkolan, joihin Kangas on verranut omaa pelityyliään puolustuspelaamisen ja jämäkkyyden osalta.
Artisti maksaa

| Artisti maksaa Kummeli |
| --- | --- | --- |

Studioalbumin tiedot
 Äänitetty : 1994
 Julkaistu: 1994
 Formaatti: CD, C-kasetti
 Tyylilaji: huumori
 Kesto: 45.04
 Levy-yhtiö: Porkkana Ryhmä
Kummelin muut julkaisut
|   | Artisti maksaa 1994 | Kummeli Stories– Elokuvasävelmiä ynnä muuta 1996 |
Artisti maksaa on Kummeli-ryhmän tekemä huumorilevy vuodelta 1994. CD-levyn tunnus on PRY-001 ja C-kasetin PRYMC-001.